Diari Oficial de la Generalitat Valenciana


Sumari del DOGV 8582, del 02-07-2019 (2019/6171)

RESOLUCIÓ de 13 de juny de 2019, de la Conselleria d'Hisenda i Model Econòmic, per la qual s'autoritza una transferència de crèdit en el pressupost de la Vicepresidència i Conselleria d'Igualtat i Polítiques Inclusives, del capítol 2 al 4, en el programa 313.70, Ordenació i prestacions de la dependència, per un import de 16.600,24 euros. Expedient número 16.004/19-059.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8582

Data del DOGV
:   02-07-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/6171


Data del document
:   13-06-2019

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 13 de juny de 2019, de la Conselleria d'Hisenda i Model Econòmic, per la qual s'autoritza una transferència de crèdit en el pressupost de la Vicepresidència i Conselleria d'Igualtat i Polítiques Inclusives, del capítol 2 al 4, en el programa 313.70, Ordenació i prestacions de la dependència, per un import de 16.600,24 euros. Expedient número 16.004/19-059. [2019/6171]  
L'annex de transferències i subvencions corrents del programa 313.70, Ordenació i prestacions de la dependència, va incloure, tant en 2015 com en 2016, una línia de subvenció de concessió directa, per a finançar les despeses de personal dels serveis de les entitats locals i ens públics de caràcter local en l'àmbit de la promoció de l'autonomia personal i atenció a la dependència, pels imports i als beneficiaris que figuraven en els respectius annexos. Si bé en aquests exercicis i a càrrec d'aquestes es van concedir les ajudes, la Direcció General de Serveis Socials i Persones en Situació de Dependència ha informat de l'existència de determinats imports corresponents a quatre dels ajuntaments beneficiaris, que no van aconseguir el reconeixement de l'obligació en els exercicis esmentat a pesar que consta acreditat que van presentar correctament la documentació justificativa d'acord amb la normativa que les regulava.  
Atenent aquesta circumstància, per part de la Vicepresidència i Conselleria d'Igualtat i Polítiques Inclusives es planteja la necessitat de fer front a aquestes obligacions exigibles d'exercicis anteriors, per considerar que es donen les circumstàncies previstes en l'article 39.5 de la Llei 1/2015, d'hisenda pública, sector públic instrumental i subvencions i donada l'excepció que preveu l'article 49.3 d'aquesta mateixa llei per a aquests supòsits.  
Considerant que a partir de 2017 aquestes ajudes es van integrar en altres línies de subvenció i no va tornar a figurar com a línia diferenciada, es proposa reobrir la línia «Finançament entitats locals. Atenció dependència», en l'annex de transferències i subvencions corrents del programa 313.70, codificar-la com S6719, i dotar-la per l'import d'aquestes obligacions, mitjançant una transferència de disponibilitats existents en el capítol 2 del programa esmentat.  
A aquest efecte i en virtut del que es disposa en l'article 49.3 de la Llei 1/2015, d'hisenda pública, sector públic instrumental i subvencions, i en els articles 21, 24 de la Llei 28/2018, de pressupostos de la Generalitat per a l'exercici 2019, aquesta Conselleria d'Hisenda i Model Econòmic adopta la següent resolució:  
  
Primer  
S'autoritza una minoració de crèdit en l'aplicació 60.80.94.259.07.7 per un import de 16.600,24 euros.  
  
Segon  
S'autoritza un augment de crèdit en l'aplicació 91.70.05.496.15.1 per un import de 16.600,24 euros.  
  
Tercer  
S'autoritza la reobertura en l'annex de transferències i subvencions corrents del programa 313.70, Ordenació i prestacions de la dependència, de la línia «Finançament entitats locals. Atenció a la dependència», amb el codi S6719 i amb la mateixa descripció i finalitat que va tindre en 2015 i 2016, i dotar-la amb 16.600,24 euros per a donar cobertura a les obligacions exigibles pels ajuntaments i pels imports que es detallen a continuació:  
  
Ajuntament Import (?)  
Xixona 1.084,60  
L'Alfàs del Pi 10.632,48  
Guardamar del Segura 4.803,75  
Muro de Alcoy 79,41  
Total 16.600,24  
  
València, 13 de juny de 2019.- El conseller d'Hisenda i Model Econòmic: Vicent Soler i Marco.